На основу члана 20. Закона о локалној самоуправи (''Службени гласник Републике Србије'', број 129/07), чланова 5, 6. и 79. став 1. Закона о јавним предузећима (''Службени гласник Републике Србије'', број 15/16), чланова 2. и 3. Закона о комуналним делатностима (''Службени гласник Републике Србије'', број 88/11 и 104/16) и чланова 40. и 84. Статута града Лознице (''Службени лист града Лознице'', бр. 8/14 - пречишћен текст), Скупштина града Лознице, на седници одржаној дана 2. марта 2017. године, донела је:

**О Д Л У К У**

**о допунама Одлуке о усклађивању оснивачког акта**

**Комуналног јавног предузећа ''Наш дом'' Лозница**

**Члан 1.**

 У Одлуци о усклађивању оснивачког акта Комуналног јавног предузећа ''Наш дом'' Лозница (''Службени лист града Лознице'', број 19/16), у члану 2. иза речи ''одржавање јавних зелених површина,'' додају се речи ''одвођење дела атмосферских вода; одржавање јавних санитарних објеката (WC),''.

**Члан 2.**

 Ова одлука ступа на снагу осмог дана од дана објављивања у ''Службеном листу града Лознице'', а примењиваће се од 1. априла 2017. године, односно од дана регистрације статусне промене припајања по Уговору о статусној промени припајања OV I бр. 1572/2017 у Регистру привредних друштава код Агенције за привредне регистре.

**СКУПШТИНА ГРАДА ЛОЗНИЦЕ**

**Број: 06-10/17-9-3/4**

**Датум: 2. март 2017. године**

**Л о з н и ц а**

**ПРЕДСЕДНИК**

**СКУПШТИНЕ ГРАДА**

**Милена Манојловић Кнежевић, с.р.**